*****

ΚΑΝΟΝΙΣΜΟΣ (ΕΟΚ) αριθ. 169/87 ΤΟΥ ΣΥΜΒΟΥΛΙΟΥ

της 19ης Ιανουαρίου 1987

για την τροποποίηση του κανονισμού (ΕΟΚ) αριθ. 2915/79 όσον αφορά την εφαρμογή των ετησίων δασμολογικών ποσοστώσεων ορισμένων τυριών, οι οποίες προβλέπονται για τη Νορβηγία

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1335/86 (2), και ιδίως το άρθρο 14 παράγραφος 6,

την πρόταση της Επιτροπής,

Εκτιμώντας:

ότι ο κανονισμός (ΕΟΚ) αριθ. 2915/79 του Συμβουλίου της 18ης Δεκεμβρίου 1979 περί καθορισμού των ομάδων προϊόντων και των ειδικών διατάξεων σχετικά με τον υπολογισμό των εισφορών στον τομέα του γάλακτος και των γαλακτοκομικών προϊόντων και περί τροποποιήσεως του κανονισμού (ΕΟΚ) αριθ. 950/68 περί του κοινού δασμολογίου (3), όπως τροποποιήθηκε τελευταία από τον κανονισμό (ΕΟΚ) αριθ. 748/86 (4), προβλέπει μειωμένες εισφορές για ορισμένους τύπους τυριών·

ότι οι συμπληρωματικές συμφωνίες που συνήφθησαν στη συνέχεια της προσχώρησης του Βασιλείου της Ισπανίας και της Πορτογαλικής Δημοκρατίας, μεταξύ της Κοινότητας και των χωρών ΕΖΕΣ προβλέπουν την αύξηση της ετήσιας δασμολογικής ποσόστωσης που χορηγεί η Κοινότητα για ορισμένα τυριά καταγωγής και προέλευσης Νορβηγίας από την 1η Μαρτίου 1986· ότι, κατά συνέπεια, είναι απαραίτητο να τροποποιηθεί κατάλληλα ο κανονισμός (ΕΟΚ) αριθ. 2915/79,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα ΙΙ του κανονισμού (ΕΟΚ) αριθ. 2915/79, το στοιχείο ρ) αντικαθίσταται από το ακόλουθο κείμενο:

1.2 // // // «ρ) ex 04.04 Ε Ι β) 2 // - Jarlsberg, ελάχιστης περιεκτικότητας σε λιπαρές ουσίες 45 % κατά βάρος ύλης και περιεκτικότητας κατά βάρος σε ξηρά ουσία τουλάχιστον 56 % ωρίμανσης τουλάχιστον τριών μηνών: // // - Σε τυποποιημένα κεφάλια (μυλόπετρες) με κρούστα, από 8 έως 12 kg // // - Σε τεμάχια μορφής παραλληλεπιπέδου, καθαρού βάρους κατώτερου ή ίσου με 7 kg (οι ενδείξεις που εμφαίνονται στην συσκευασία πρέπει να επιτρέπουν την αναγνώριση του τυριού από τον καταναλωτή) // // - Σε τεμάχια συσκευασμένα αεροστεγώς ή σε αδρανές αέριο, καθαρού βάρους ίσου ή ανώτερου των 150 g και κατώτερου ή ίσου με 1 kg (οι ενδείξεις που εμφαίνονται στην συσκευασία πρέπει να επιτρέπουν τη αναγνώριση του τυριού από τον καταναλωτή) // // - Ridder, ελάχιστης περιεκτικότητας σε λιπαρές ουσίες 60 % κατά βάρος ξηράς ύλης και ωρίμανσης τουλάχιστον 4 εβδομάδων: // // - Σε τυποποιημένα κεφάλια (μυλόπετρες) με κρούστα, από 1 ως 2 kg. // // - Σε τεμάχια συσκευασμένα αεροστεγώς ή σε αδρανές αέριο, με κρούστα σε μία τουλάχιστον πλευρά, καθαρού βάρους ίσου ή ανώτερου των 150 g (οι ενδείξεις που εμφαίνονται στη συσκευασία πρέπει να επιτρέπουν την αναγνώριση του τυριού από τον καταναλωτή) // // Καταγωγής Νορβηγίας εντός των ορίων ετήσιας δασμολογικής ποσόστωσης: // // - 1 820 τόνων για το 1986 // // - 1 920 τόνων για το 1987 // // - 2 020 τόνων για το 1988»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Μαρτίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Ιανουαρίου 1987.

Για το Συμβούλιο

Ο Πρόεδρος

P. DE KEERSMAEKER // //

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 119 της 8. 5. 1986, σ. 19.

(3) ΕΕ αριθ. L 329 της 24. 12. 1979, σ. 1.

(4) ΕΕ αριθ. L 71 της 14. 3. 1986, σ. 3.